C 441/8

Neuvoston päätelmät,

annettu 6 päivänä marraskuuta 2017,

eurooppalaisesta lainsäädäntötunnuksesta

(2017/C 441/05)

I. JOHDANTO

II. EUROOPPALAINEN LAINSÄÄDÄNTÖTUNNUS

Ottamalla käyttöön ELI-tunnus ja jäsennelty metadata lainsäädäntöviittauksissa ja -luokittelussa taataan oikeustiedon helpompi saatavuus sekä helpotetaan tietojen vaihtamista ja uudelleen käyttämistä. ELIä käyttämällä pystytään esimerkiksi yksinkertaistamaan menettelyä, jolla kansallisen lainsäädännön osaksi saattamista varten hyväksytyt kansalliset toimenpiteet ilmoitetaan komissiolle. Myös julkaisutoimiston on yksinkertaisempaa julkaista näitä toimenpiteitä EUR-Lex-verkkosivulla.

c)

Neuvosto on hyväksynyt seuraavat päätelmät.

III. TARPEET

Yhteistyö Euroopan unionin puitteissa on lisännyt tarvetta yksilöidä ja vaihtaa alueellisilta ja kansallisilta viranomaisilta saatavia oikeustietoja Euroopan tasolla. Digitaalisesti saatavat oikeustiedot ja yleistynyt internetin käyttö vastaavat osittain tähän tarpeeseen. Oikeustietojen vaihtoa sähköisessä muodossa haittaavat kuitenkin erot kansallisten oikeusjärjestelmien välillä sekä erot teknisissä järjestelmissä, joita käytetään lainsäädännön tallentamisessa ja esittelemisessä kansallisilla verkkosivuilla. Tämä haittaa kansallisten ja EU:n toimielinten tietojärjestelmien yhteentoimivuutta huolimatta siitä, että asiakirjoja on saatavilla sähköisessä muodossa yhä enemmän.

IV. RATKAISUT

ELI mahdollistaa laajemman ja nopeamman tietojenvaihdon: kun tämä metadata on upotettu virallisten lehtien tai oikeudellisten tietojärjestelmien verkkosivuille, tietoa voidaan vaihtaa automaattisesti ja tehokkaasti hyödyntämällä semanttisen verkon kehittyvää arkkitehtuuria, jonka ansiosta sekä tietokoneet että ihmiset voivat suoraan käsitellä tietoja (’ELI-pilari 3’).

c)

ELI luo lainsäädännölle yksilöllisen tunnuksen, jonka sekä ihmiset että tietokoneet voivat lukea ja joka on teknologisten standardien mukainen (’ELI-pilari 1’);

ELIssä otetaan huomioon sekä alueellisten, kansallisten ja EU:n oikeusjärjestelmien monimuotoisuus ja erityispiirteet että muutokset oikeuslähteissä (esim. konsolidoinnit, kumotut säädökset jne.). Se on suunniteltu täydentämään saumattomasti olemassa olevia jäsenneltyä dataa käyttäviä järjestelmiä, ja kansallisen lainsäädännön julkaisijat voivat soveltaa sitä omaan tahtiinsa Euroopan ja muilla tasoilla.

V. TILANNEKATSAUS

Euroopan unionin julkaisutoimisto on päätöksen 2009/946/EY (3) mukaisesti sisällyttänyt ELIn osaksi EUR-Lex-portaalia;

c)

ELIä sovelletaan Euroopan unionin lainsäädäntöön, joka on julkaistu Euroopan unionin virallisessa lehdessä ja Euroopan unionin julkaisutoimiston EUR-Lex-portaalissa;

ELI on otettu käyttöön useissa kansallisen lainsäädännön julkaisujärjestelmissä (pilari 1 ja/tai pilari 2 ja/tai pilari 3). Täydellinen luettelo ELIä käyttävistä kansallisen lainsäädännön julkaisijoista on ELI-rekisterissä: http://eurlex.europa.eu/eli ;

Seuraavat suositukset on pantu täytäntöön 26. lokakuuta 2012 annettujen neuvoston päätelmien perusteella:

VI. PÄÄTELMÄ

c)

Euroopan unionin neuvoston sähköisen lainsäädännön työryhmä on perustanut eurooppalaisen lainsäädäntötunnuksen erityistyöryhmän (’ELI-työryhmä’), jonka tehtävänä on laatia ELIä koskevat eritelmät ja varmistaa niiden tuleva kehitys ja ylläpito jäsennellyissä puitteissa:

c)

c)

(1) Vapaaehtoisuuden pohjalta sovellettava eurooppalainen oikeuskäytäntötunnus (European Case Law Identifier (ECLI)) on yksi eurooppalainen järjestelmä oikeuskäytännön yksilöimiseksi. ELIä käytetään luonteeltaan erilaisten ja monimutkaisempien säädösten yksilöimiseen, ja nämä kaksi järjestelmää täydentävät toisiaan. Neuvosto pyysi päätelmissään ottamaan käyttöön European Case Law Identifier -tunnuksen (ECLI) ja vähimmäismääräisen oikeuskäytäntöön liittyvän yhdenmukaisen metadatan (EUVL C 127, 29.4.2011, s. 1).

(2) Islanti, Norja ja Sveitsi.

(3) EUVL L 168, 30.6.2009, s. 41.

LIITE

Tietoihin ja viittauksiin liittyvät tärkeimmät osatekijät

1. Kansallinen täytäntöönpano

1.1. Kansallinen ELI-koordinaattori

1. Kunkin ELIä käyttävän maan on nimettävä yksi kansallinen ELI-koordinaattori.

2. Kansallinen ELI-koordinaattori vastaa seuraavista: a) raportointi ELIn käyttöönoton edistymisestä; b) sovellettavien URI-mallien jakaminen ja niistä raportointi; c) saatavilla olevan metadatan sekä sen ja ELIn metadatamallin välisen suhteen (tarvittaessa) jakaminen ja niistä raportointi; d) edellä esitettyjen tietojen toimittaminen ELI-työryhmälle ja asiantuntijaryhmälle, jotta ne voidaan julkaista ELI-rekisterin verkkosivulla.

1.2. Käyttöönotto

1. ELIn käyttöönotto on jäsenvaltioiden vastuulla.

2. Myös säädösten julkaistavissa muodoissa olevat säädösviittaukset voivat olla ELI-muotoisia viittaamisen helpottamiseksi.

1.3. ELI Euroopan unionissa

1. Euroopan unionin julkaisutoimisto toimii ELI-koordinaattorina, joka vastaa ELIn käyttöönotosta Euroopan unionin tasolla.

2. Termeillä ’maa’ ja ’jäsenvaltio’ tarkoitetaan tarvittaessa ’EU’:ta.

2. ELIn osatekijät

Näiden vaatimusten täyttyminen varmistetaan teknisesti seuraavilla ELIn osatekijöillä (ELIn pilarit). ELIn pilarit voidaan panna täytäntöön yksittäinkin, mutta niiden kaikkien yhdistelmällä ELIstä saa täyden hyödyn.

2.1. Lainsäädännön yksilöinti – tavat yksilöidä, nimetä ja hakea kansallista ja EU:n lainsäädäntöä (pilari 1)

ELI käyttää kaikkien Euroopassa virallisesti verkossa julkaistavien oikeustietojen yksilöinnissä http-muotoisia URI-osoitteita. Nämä URI-osoitteet muodostetaan määrämuotoisina koneellisesti luettavilla URI-malleilla (IETF RFC 6570) käyttäen komponentteja, jotka ovat semanttisesti mielekkäitä sekä oikeudellisesta että loppukäyttäjän näkökulmasta. Kukin maa laatii omat, yksiselitteiset URI-osoitteet käyttäen mahdollisimman pitkälle näitä komponentteja ja ottaen huomioon erityiset kielivaatimuksensa. Maat voivat vapaasti valita ja järjestää komponentit tavalla, joka parhaiten vastaa kansallisia vaatimuksia.

Komponentit on määritelty tarkemmin ja ne ovat saatavilla 3 kohdassa (ELI-viitesivustot) mainituilla verkkosivuilla.

2.2. Säädöksen yksilöllinen kuvaaminen (pilari 2)

Vaikka jäsennelty URI riittää yksinkin säädöksen yksilöimiseen määriteltyjen komponenttien avulla, yhteistä syntaksia noudattaen lisätyn metadatanpohjalta voidaan edistää ja tehostaa yhteentoimivuutta oikeudellisten tietojärjestelmien välillä. Kun maiden järjestelmät tunnistavat lähteiden olennaiset piirteet kuvaavan metadatan, ne voivat käyttää muiden tahojen käsittelemää tietoa uudelleen omiin tarpeisiinsa ilman erillisten tietojärjestelmien käyttöönottoa.

Vaikka kukin maa voikin käyttää omaa metadatamalliaan, niitä kannustetaan näin ollen noudattamaan ja käyttämään ELIn metadatastandardeja, jotka sisältävät yhteiset kattavat viitetaulukot ja joiden ansiosta voidaan täyttää erityisvaatimukset. ELIn metadatamalli on tarkoitettu käytettäväksi yhdessä mukautettujen metadatamallien kanssa.

Ontologia tarkoittaa määrämuotoista kuvausta tietyn alan käsitteistä ja niiden suhteista. Kun lainsäädännön ominaisuudet ja eri käsitteiden väliset suhteet on kuvattu, on mahdollista saavuttaa yhteinen käsitys ja välttää epäselvyydet termeistä. Koska ontologia on määrämuotoinen kuvaus, sen voi välittömästi lukea koneella.

ELIn metadatan muoto on määritelty ELIn ontologiassa, joka perustuu vakiintuneeseen FRBR-malliin ’Functional requirements for bibliographic records’ (FRBR, http://archive.ifla.org/VII/s13/frbr/), ja se on sovitettu yhteen muiden nykyisten alan standardointialoitteiden kanssa.

ELI-työryhmä vastaa ontologian ylläpidosta.

2.3. Metadatan sisällyttäminen osaksi tietojenvaihtoa (pilari 3)

Tietojenvaihdon tehostamiseksi ELIn metadataosatekijät voidaan järjestää W3C-suosituksen ”RDFa in XHTML: Syntax and Processing” (RDFa) mukaisesti. Jäsenvaltiot voivat päättää ottaa käyttöön muita järjestämismalleja RDFa:n lisäksi.

3. ELI-viitesivustot

EUR-Lex-portaali isännöi rekisteriä kansallisista ELI-koordinaattoreista, tietoja ELIn formaatista ja käytöstä osallistuvissa jäsenvaltioissa sekä muita hyödyllisiä tietoja:

http://eurlex.europa.eu/eli

ELI-työryhmä ylläpitää ELIn ontologian viiteversiota. Tämä versio sekä kaikki aikaisemmin julkaistut versiot ja niiden julkaisutiedot ovat vapaasti saatavilla metadatarekisterissä (MDR), jota isännöi Euroopan unionin julkaisutoimisto:

http://publications.europa.eu/mdr/eli